สวัสดีค่ะพอดีตอนนี้พ่อมีโรคประจำตัวคือโรคเบาหวานสองสามวันก่อนพ่อมีอาการอ่อนเพลียเมื่อวานนี้เริ่มมีอาการเวียหัวเดินลำบาก พูดเพ้อพูดอาการเหมือนคนเมาและมีอาการพูดลำบากพูดไม่ค่อยชัดแต่สามารถตอบสนองได้เวลาเราถามคำถามมีการอาเจียนร่วมด้วยและเห็นพ่อบ่นๆว่าเจ็บที่หูเวลาเคี้ยวอาหารเพราะเผลอใช้สำลีแคะแรงเกินไปอยากสอบถามคุณว่าอาการข้างต้นสามารคาดการว่าเกิดจากอะไรได้บ้างค่ะอันตรายมากมั้ยคะ(ตอนนี้นำตัวพ่อส่งโรงพยาบาลเรียบร้อยแล้วค่ะแต่ยังไม่ได้ตำตอบที่ชัดเจนจากคุณที่รพค่ะ)
สวัสดีค่ะ อาการอ่อนเพลีย เวียนหัว เดินทรงตัวไม่ค่อยได้ พูดลำบากมากขึ้นร่วมด้วย อาจจะมีสาเหตุได้ตั้งแต่การมีน้ำในหูไม่เท่ากัน เกิดหลังการเปลี่ยนท่าเร็วๆ หรืออาจมีสาเหตุเกี่ยวกับสมองเช่นเส้นเลือดในสมองตีบหรือแตก การมีเนื้องอกในระบบประสาท เนื้องอกที่หูชั้นใน เป็นต้นโดยอาการเบื้องต้นดังกล่าวมา ควรจะต้องทำเอ็กซเรย์คอมพิวเตอร์เพื่อตรวจดูว่ามีความผิดปกติของหลอดเลือดในสมอง หรือมีก้อนเนื้องอกในสมอง ที่จะเป็นสาเหตุทำให้มีอาการผิดปกติ เช่นเดินเซ พูดไม่ชัดได้หรือเปล่า ร่วมกับประเมินระบบประสาทอื่นๆอย่างละเอียดด้วยควรติดตามอาการและสอบถามอาการอย่างใกล้ชิดกับแพทย์ที่รพ.อีกครั้ง ซึ่งถ้าการตรวจร่างกายยังบอกไม่ได้แน่ชัด แพทย์จะส่งตรวจเพิ่มเติมดังกล่าวไป อาจจะต้องรอผล แต่ให้สอบถามกับแพทย์เป็นระยะได้ค่ะ